
Den nomber di Gobierno di Aruba y Pueblo di Aruba, Prome 
Minister Evelyn Wever-Croes ta haci un invitacion na lidernan 
sindical pa sinta cu Gobierno pa dialoga. 


*En bista di accionnan organisa pa lidernan sindical diaranson 
8 di december, 2021, mi kier reitera e posicion di Gobierno di 
Aruba. Gobierno ta comprende e lucha sindical y tambe tin 
comprension pa e posicion di empleadonan publico. Gobierno 
di Aruba kier mescos cu lidernan sindical. Nos tur kier mira 
recuperacion di nos pais pa asina tur ciudadano ricibi e salario 
pa cua nan ta traha. 


Pa e motibo aki, for di siman pasa caba, Gobierno a invita 
sindicatonan pa dialoga y duna sindicatonan tur informacion 
financiero cu sindicatonan ta desea y indica cu nan no a 


haya ainda. Proposicion di Gobierno ta pa sinta na mesa cu 
sindicatonan y hunto yega na un punto di salida y hunto tambe 
negocia cu Hulanda. Esaki ta e solucion cu no solamente 
ta trece benificio so pa e clase trahado y pa Gobierno, pero 
tambe ta trece claridad. Lamentablemente, no ta tur sindicato 
a acepta e propuesta di Gobierno y Gobierno lo sigui cu esnan 
cu si a acepta e propuesta. 


Mi a ripara tambe cu lamentablemente tin lidernan politico 
cu ta mal uza y mancha e lucha sindical. P'esey, durante mi 
reunion cu sindicatonan, mi a alerta sindicatonan pa percura 
pa nan lucha keda un lucha sindical y no un lucha politico. 
Pa no permiti politiconan cu agenda politico influencia nan y 
mancha e lucha sindical. 

Continuacion GOBIERNO DI ARUBA UN BIAHA MAS TA INVITA LIDERNAN SINDICAL... 


Erealidad ta, cuAruba ta depende di sosten di likides di Hulanda 
pa e luna di december paga salario di e propio empleadonan 
publico, pa paga bijstand hunto cu bonus, pa paga gastonan 
di siguridad di nos pais, di cuido medico, di enseñansa. Pa 
esaki, nos ta depende e luna aki ainda di e sosten di likides di 
Hulanda y pa e siguiente 6 luna, Aruba ta depende di esaki. 
Esaki ta e realidad cu nos ta biba den dje. 


E realidad ta tambe cu Aruba ta recuperando y ta den pleno 
desaroyo. Aruba tin hopi potencial. Pero e realidad ta tambe 
cu e accionnan di sindicalistanan ta afecta nos recuperacion. 
Mas lihe nos recupera, mas lihe nos ta bay bek na normalidad. 
Mas lihe nos recupera, mas lihe e recorte di salario lo wordo 
elimina. 


Mi ta гіріїї. Gobierno kier mesun cos cu lidernan sindical. 
Pa cua motibo tambe nos a acerca mediador. Mi ta invita e 
lidernan sindical un biaha mas, pa continua cu dialogo. Tempo 
no ta na nos fabor. Tempo pronto lo caba cu nos. Diabierna 


17 di december lo tuma luga Conseho di Minister di Reino. Y 
si nos no yega na algo conhunto, nos mes ta duna Hulanda 
atrobe oportunidad pa tuma decision pa nos. un decision cu lo 
por conta pa henter aña 2022. 


P'esey, un biaha mas, mi ta extende invitacion na tur lider 
sindical y enfatisa cu Gobierno kier mesun cos cu boso. 
Gobierno kier drenta den e fase di recuperacion y den e etapa 
na unda cu Aruba no ta depende di Hulanda, y asina elimina e 
recorte di 12.6 di salario. Pa logra esaki, nos mester dialoga. 
E comision financiero cu Gobierno a apunta ta cla pa reuni 
cualkier momento. Pero tempo no ta na nos fabor. 


Mi ta haci apelacion na nos clase trahado, tur esnan cu ta 
wordo afecta pa e accionnan aki, por fabor, papia cu bo lider 
sindical. Ban corda cu na e momentonan aki, Aruba ta den 
pleno recuperacion. Pero, nos no a yega ainda. Na e momento 
aki Aruba tin mester di nos tur pa logra recuperacion, bienestar 
y progreso di nos pais”. 





Gobierno di Aruba: 


Durante Conseho di Minister na San Nicolas, Señor Aldrich Croes a presenta 


PROYECTO TURISTICO RIBA E TEMA DI 
SEGUNDA GUERA MUNDIAL 


Diaranson 7 di december, e Prome Conseho di Minister pa 
Gabinete Wever-Croes Il a tuma luga na Nicolaas Store 
na San Nicolas. Tur Minister tawata presente hunto cu San 
Nicolas Business Asiociation (SNBA) 


San Nicolas. 


Sr. Aldrich Croes a presenta e potenicialnan di e proyecto 
cual ta entre otro pa haci e sero un 





na unda cu varios inversionista interesa 
den e desaroyo pa San Nicolas a duna 
presentacionnan hopi interesante 
di proyectonan grandi, mediano y 
chikito cu sigur lo trece desaroyo hopi 
importante pa Aruba y pa San Nicolas 
principalmente. Señor Aldrich Croes 
a splica riba un proyecto turistico cu 
Gobierno kier bin cu ne riba e tema di 
Segunda Guera Mundial. 


Aruba Amenaties ta un comision cu ta 
traha riba con por upgrade/mehora e 
patrimonionan di Aruba y crea un experiencia pa nos hendenan 
local y bishitantenan. Como parti di con pa crea e ‘orange 
economy'/ economia creativo rond di e patrimonionan. 


E proyecto presenta tabata di Sero Colorado / San Nicolas, cu 
enfoke riba kico ta e posibilidad pa crea un area of monumento 
riba Sero Colorado y hacie un patrimonio cu ta trece turista y 
bishitantenan riba e sero y despues trece nan den ciudad di 








й monumento special di e epoca di 
guera ora cu Alemania a ataca Aruba. 
Haciendo uzo di e hechonan historico 
riba e sero caminda cu ainda tin cañon 
y fundeshi. Mescos cu otro areanan 
den San Nicolas manera Kustbaterij y 
refineria. Uzando e factornan aki por 
crea un tour hunto cu atraccion riba e 
sero y despues conecta esaki cu San 
Nicolas. 


E proyecto lo haci cu e ciudad riba su 
mes esta San Nicolas, Sero Colorado 
y e area, por sirbi e ciudad y pueblo di San Nicolas cu un 
economia creciente creativo hunto cu su galerianan di arte. 
Caminda artistanan di Aruba por traha arte, cuadra, pronkstuk/ 
souvenir y bende. Restaurantnan tambe por habri y ricibi e 
bishitantenan. Pues e ta un proyecto grandi riba su mes cu 
ta encera varios Ministerio trahando hunto. E comision ta 
haciendo e trabou ey y aworaki e ta den e fase di presenta e 
proposicionnan aki na Gobierno. 

MINISTER Ursell Arends 





Integridad, Naturalesa, Transporte y Asuntonan di Adulto Mayor 








Minister Ursell Arends: 
PABIEN NA FUNDACION MOVEMENTO TA BIDA 














Ta importante pa nan salud y calidad di bida, cu nos adultonan 
mayor keda fisicamente y socialmente activo pa mas largo 
posibel, asina eherce e practica di "active aging". E no ta 
secreto cu un persona di edad cu ta mantene su mes activo 
ta preveni varios malesa y atraso den salud mental y fisico, 
compara cu si e persona no tabata activo. 


Dialuna ultimo, Minister di Asuntonan di Adulto Mayor, Sr. 
Ursell Arends tabata presente na un actividad di pasco 
organisa pa Fundacion Movemento ta Bida. Durante e evento 
aki Minister Arends a haya oportunidad pa hiba palabra na e 
grupo grandi di miembronan, y a keda masha contento cu e 
recepcion caluroso. Durante e evento Minister Arends tabata 
tin e oportunidad tambe di combersa cu varios miembro, pa 
cual nan luchanan no ta desconoci cerca minister: limitacion 
di mobilidad, falta di cuido integral, vivienda y costo di bida 
manehabel ta algun cu pa Minister ta prioridad pa atende cu 
nan. 


Durante su discurso, Minister Arends a subraya riba e 
importancia pa nos adultonan mayor keda activo mas hopi 
posibel, no solamente den movecion fisico pero tambe 
socialmente cu amistadnan. E lasonan di amistad ta prolonga 





e bon estado di salud mental, y ta pakiko organisacionnan 
manera Movemento Ta Bida ta hunga un rol asina importante 
den nos comunidad. 


Un palabra di felicitacion na e organisacion y tur su miembro 
nan, pa e bon trabou y esfuerzo continuo pa keda promove e 
calidad di bida di nos adultonan mayor. Minister Arends a caba 
na desea cada miembro un Bon Pasco y Prospero Afia 2022. 

MINISTER Xiomara Maduro 





Finansa y Cultura 








Minister Xiomara Maduro ta informa: 


GOBIERNO DI ARUBA A BRINDA DEN AÑA 
2020 Y 2021 UN SUMA TOTAL DI 422.8 
MIYON FLORIN NA SUBSIDIO DI SALARIO 


Pa por a mantene cuponan di trabao 





F 








Minister di Finansa durante conferencia di prensa di Gobierno 
di Aruba a trece dilanti cu pa locual ta e parti di Subsidio di 
Salario, siman pasa durante un reunion publico Parlamento 
di Aruba a legaliza e Subsidio di Salario cu a wordo duna na 
comercio pa asina nan por a enfrenta y surpasa e pandemia 
den 2020 y 2021. E meta di e yudansa aki ta pa conserva 
cupo di trabao na beneficio di Aruba su economia. 


Gobierno a brinda e yudansa cu e fondo di likides ricibi di parti 
di Hulanda. Esaki a wordo brinda na comercio pa asina por 
mantene cuponan di trabao de lo contrario un cantidad grandi 
di trahadornan lo a perde nan entrada. Den aña 2020 a duna 
271.1 miyon florin na Subsidio di Salario y na 2022 a duna 
151.7 miyon florin pa un suma total di 422.8 miyon florin den 
forma di Subsidio di Salario. 


а BISTA ВІВА A 
| Finansa Publico 


SUBSIDIO DI SALARIO 





2020 271] miyon florin 


2021 151,7 miyon fiorin 


Total 422.8 miyon na yudansa den 
forma di Subsidio di Salario. 

MINISTER Dangui Oduber 





Turismo y Salubridad Publico 





OFICINA DI TURISMO NA SAN NICOLAS A 


A 


Fy | 
ма 


N 





CONOCE UN SUBIDA SUBSTANTIAL DEN E 
CANTIDAD DI BISHITANTE 


Diamars atardi Minister di Turismo Sr. Dangui Oduber a bishita 
e Oficina di Turismo na San Nicolas. E oficina aki tabata cera 
y Minister Oduber a zorg pa e habri bek na aña 2019 pa brinda 
servicio na e turistanan cu ta bishita San Nicolas. Minister 
Oduber ta kere firmemente den e potencial cu San Nicolas tin 
pa bira segundo capital turistico di Aruba. 


Pa locual ta trata e cantidad di bishitante cu a haci uzo 
dí e Oficina di Turismo aña aki, e cifra a conoce un subida 
substancial compara cu aña 2020. Si haci un comparacion 
di e ultimo tres lunanan compara cu aña 2020 por mira un 
diferencia grandi den e cantidad di turista cu a bishita e Oficina 
di Turismo na San Nicolas. 


Aki por mira un comparacion di e cantidad di bishitante entre 
aña 2020 y 2021 


2020 2021 
September 65 370 
Oktober 107 523 
November 74 370 


E oficina di Turismo ta opera di dialuna pa diabierna dentro 
e orario di 9am pa 5pm. Na e oficina e turista lo ricibi tur 
informacion di kiko tur San Nicolas tin di ofrece. E tourguide 
lo comparti su conocemento cu e turistanan na un manera 
profesional, un di e tournan ta e tour di e murayanan di arte 
den mainstreet. 


San Nicolas ta rico den historia, cultura y arkitectura, e 
turistanan por haya un refleho di e bida diario di e habitantenan 
di San Nicolas. San Nicolas ta un cuidad bieu y alaves nobo, 
fuerte y tradicional pero semper evolucionando. Minister 
Dangui Oduber ta kere den e potencial di San Nicolas y lo zorg 
pa San Nicolas haya su fair share. Pa e motibo aki Minister 
Dangui Oduber ta bay sigui inverti den e Oficina di Turismo, 
San Nicolas ta hayando e atencion cu e merece. 

















ISLA()ONLINE 4 


Diaranson 8 December 2021 








MINISTER Geoffrey Wever 





Asuntonan Economico, Comunicacion y Desaroyo Sostenibel 








Minister Geoffrey Wever: 


CONGRESO ORGANISA PA BIBLIOTECA 
NACIONAL CU TOPICO “ECONOMIA CIRCULAR” 








Siman pasa Minister Mr. Geoffrey Wever, di Asuntonan 
Economico, Comunicacion y Desaroyo Sostenibel, a reuni 
cu directora di Biblioteca Nacional, señora Astrid Britten 
y funcionario di Biblioteca Nacional sr. Ronny Alders, den 
preparacion pa un congreso cu Biblioteca Nacional lo organisa 
na April 2022, cu e topico “Economia Circular”. 


Biblioteca Nacional tur aña ta organisa un congreso 
“Sustainable Education Symposium” y e aña aki a scohe e 
topico “Economia Circular” y den e cuadro ey a pidi Minister 
Wever como minister encarga cu ambos economia y desaroyo 
sostenibel pa ta un orador durante e congreso aki. 


"E ta un honor di por forma parti di e congreso aki como orador, 
e topico di “Economia Circular” ta forma parti integral di nos 
maneho pa e proximo 4 ananan", segun Minister Wever. “Mi ta 
hopi contento pa wak con Biblioteca Nacional ta carga e topico 


di sustainability y mi ta honra pa por duna mi contribucion" 


Economia Circular ta un modelo economico unda material 
prima, componente- y productonan ta perde nan balor menos 
posibel door di wordo reapropia of ta wordo reuza den e 
proceso di produccion. 


Mirando cu Aruba ta un pais cu te ainda ta importa casi tur cos 
y cu Aruba tin su retonan pa tratamento di desperdicio, nos 
mester haci un transicion structural den nos sociedad, caminda 
por ehempel ta modifica e manera con nos ta construi, pa haci 
esaki na un forma mas duradero, pues usa tecnologianan 
y materialnan di construccion cu ta produci menos “waste” 
posibel y caminda materialnan por wordo reintegra of reuza 
den futuro. "Nos ambicion ta pa haci un transicion como pais 
riba e tereno aki”, segun Minister Wever. 


REA LAGO | Diaranson 8 December 2021 

MINISTER Rocco Tjon 


Husticia y Asuntonan Social 











Minister Rocco Tjon: 


A FIRMA UN MOU CU MENTAL HEALTH 
CARIBBEAN (MHC) DEN CUADRO DI 
SALUD MENTAL 


Awe mainta, durante un conferencia virtual, Minister di Husticia 
y Asuntonan Social Sr. Rocco Tjon a firma un MOU cu un di 
e socionan den nos region, esta Mental Health Caribbean 
(MHC), pa loke ta e tematica di adiccion y salud mental. Lo 
bay coopera mas di serca cu otro, specificamente riba e parti 
di experticio y e parti di cursonan cu ta un parti hopi importante 
tambe. Pa e motibo aki, na comienso di otro aña lo bay tin un 
curso pa profesionalnan den e ramo di salud mental, di cual 
un grupo grandi lo bay participa. E meta final ta pa logra haci 
e cuido di salud mental uno mas accesibel como tambe baha 
e listanan di espera, y a traves di e tipo di cooperacionnan aki 
logra acelera e procesonan aki. 











Segun Minister Tjon a splica, den e MOU tambe a incorpora 
cuatro punto specifico. A incorpora e parti di crea mas 
cooperacion di uso di documentonan standardisa, en bes di 
reinventa e wiel. Tambe a toca e parti di “bemoeizorg”, cual ta 
e ayudo cu por brinda na adictonan riba caya, pues lo bin cu 
un proyecto riba e tematica aki pa asina percura pa brinda e 
ayudo necesario pa esnan cu tin mester di dje. Adicionalmente 
y specificamente, pa loke ta trata Cuerpo Policial y esnan cu 
ta traha na KIA, tambe lo bin cu un curso riba e tematica di 
“verslavingszorg” y salud mental. Esaki ta hopi importante pa 
Cuerpo Policial mirando cu e agentenan policial ta bin den 
contacto hopi bes cu e esnan cu ta sufri di adiccion of di e 
parti di salud mental. Mescos e ta conta pa e trahadonan di 
prizon, y eynan principalmente, lo percura pa na momento cu 
un persona sali for di KIA, y prome cu e sali caba, percura pa 
di e forma aki su reintegracion y resocialisacion ta uno mas 
exitoso. 

Continuacion A FIRMA UN MOU CU MENTAL HEALTH CARIBBEAN... 


E MOU ta toca tambe e parti di prevencion, cual ta un punto 
hopi importante, mirando e experticionan cu ta necesario pa 
por atende cu e aspectonan aki, ta haci cu e ta importante 
pa traha mas di serca cu otro den Reino. Asina, luna pasa 
tawata tin un congreso aki na Aruba mes caminda e diferente 
organisacionnan manera RESPALDO y nan contrapartidanan 
den Reino tambe a firma un MOU, caminda nan tambe lo bay 
traha mas di serca cu otro. E motibo pa esaki, hopi bes tin di 
haber cu con costoso e ta pa brinda e ayudo aki y pa e motibo 
ey si nos logra uni forsa nos por brinda un ayudo mucho mas 
miho. 


Por ultimo e Mandatario a splica cu, a reuni cu FADA, 
caminda na comienso di aña nan lo anuncia e adaptacion di 
nan “business model" caminda nan lo bay enfoka hopi riba 
e parti di slaud mental tambe. Recientemente, Minister Tjon 
conhuntamente cu Minister President Sra. Evelyn Wever- 
Croes a reuni cu Parlamento Hubenil caminda a scucha varios 
di e preocupacionnan di e hobennan, cual un di nan ta toca 
salud mental. A papia tocante e importancia di haci e ayudo aki 








accesibel pa alumnonan di scol tambe. Asina e Mandatario a 
expresa cu di parti di Ministerio di Husticia y Asuntonan Social 
sigur lo kier percura pa salud mental no ta un taboo mas, y 
asina brinda e ayudo necesario. Pa e motibo aki, otro siman 
hunto cu demas instancianan cu ta encarga cu salud mental, 
manera FMAA, SPD y RESPALDO lo firma un MOU caminda 
lo percura pa e procesonan aki ta mas alinia na otro pa di 
e forma ey por brinda un cuido di calidad mas halto y asina 
tambe percura pa e cuido aki ta uno mas accesibel. 

MINISTER Endy Croes 


Enseñansa y Deporte 


DEPARTAMENTO ENCARGA CU IDIOMA 
NA DEPARTAMENTO DI ENSEÑANSA A 
DUNA PRESENTACION NA MINISTER DI 
ENSEÑANSA Y DEPORTE ENDY CROES 





















Diahuebs ultimo Minister Endy Croes a reuni cu sra. Audrey 
Tromp — Wouters y sr. Juan Maduro di departamento encarga 
cu idioma di departamento di enseñansa. Durante e reunion e 
Mandatario a haya un presentacion extenso di e importancia pa 
tin un instituto di idioma na Aruba pa salvaguardia Papiamento. 


Idioma Papiamento ta forma un parti di nos indentidad mescos 
cunos Himno, Bandera y Escudo. Meta y tareanan di un instituto 
ta entre otro maneho di idioma nacional y cuido y desaroyo 
di Papiamento. E instituto lo atende cu trabounan linguistico, 
produccion di obra literario, material di sosten, trabounan di 
maneho di idioma nacional, cuido y desaroyo di Papiamento. 


Durante e reunion a pidi cooperacion di Minister Endy Croes pa 
lanta e instituto mas pronto posibel. E Mandatario a compronde 
e importancia di e instituto aki pa nos pais y lo traha riba nan 
peticion. 

MINISTER Glenbert F. Croes 


Labor, Energia y Integracion 











Minister Glenbert Croes ta anuncia: 


ACUERDO ENTRE WEB ARUBA NV Y 
EAGLE LNG 


Minister Glenbert Croes diamars ultimo durante su rueda di 
prensa, a anuncia cu WEB Aruba NV y EAGLE LNG a yega 
na un acuerdo y cu dia 9 di december lo tin e ceremonia di 
e firmamento durante un rueda di prensa na Nicolaas Store. 
Un iniciativa cu a cuminsa ya caba for di 2016 sin cu nunca 
a logra cristalisa. Pero tabata na 2020 cu Gabinete Wever 
Croes 1, bou liderazgo di nos Minister President encarga cu 
Energia, a cuminsa cu proceso di un “Request for Expression 
of Interest” pa cu sea un posibel reapertura di nos Refineria of 
otro industrianan alternativo. Durante e proceso aki diferente 
opcionnan a bin riba mesa. Y despues di un proceso scrutinario, 
EAGLE LNG a wordo scogi pa sigui negocia cu ne pa posibel 
introduccion di gas aki na Aruba. 





E proyecto di LNG ta di vital importancia pa Aruba. Y awe 
orguyosamente Gobierno di Aruba por anuncia cu WEB Aruba 
NV y EAGLE LNG a yega na un acuerdo pa cambia Aruba for 
Heavy Fuel Oil pa LNG (Liquid Natural Gas). 


EAGLE LNG ta bay inverti alrededor di $110 miyon dollar. 200 
miyon florin cu EAGLE LNG ta inverti den e infrastructura di 
proyecto aki pa Aruba por ricibi gas natural. 


Kico e ta significa pa Aruba: 

Pa Aruba e ta di vital importancia. Pa WEB Aruba NV e lo 
significa pone un fin na uzo di Heavy Fuel Oil. Ora nos ta papia 
di proteha nos Medio Ambiente, ora nos ta papia di stabilisa 
tarifa di awa y coriente, ora nos ta papia di yuda WEB opera a 
base di procesonan mas limpi y eficiente cu lo yuda e operacion 
di WEB enormemente den p.e. gastonan di mantencion, LNG 
ta di vital importancia. 


Cu e acuerdo aki, WEB Aruba NV lo cumpra gas na un prijs 
historicamente mucho mas abou cu WEB a yega di cumpra 
na Heavy Fuel Oil, garantizando y stabilisando un prijs di awa 
y coriente sumamente beneficioso pa henter nos comunidad. 

Continuacion ACUERDO ENTRE WEB ARUBA МУ Y EAGLE LNG..... 


Pero ademas cu e ta di vital importancia pa WEB Aruba NV, e 
ta di suma importancia tambe pa RDA. Awo cu EAGLE LNG a 
yega na un acuerdo cu WEB Aruba NV, e negociacionnan ta 
cuminsa pa loke ta trata e inversion di e infrastructura cu lo bin 
riba tereno di RDA. 


Cu introduccion di LNG na Aruba nos ta rumbo pa introduccion 
di Hidrogeno na Aruba. 

E transicion ta di Heavy Fuel Oil pa LNG tin como e meta final 
di yega na Hidrogeno. Pero nos tin un caminda pa cana di 
transicion. Un di e decisionnan di mas importante cu nos ta 
tumando ta di laga Heavy Fuel Oil y Diesel pa pasado unda 
cu lo uza e LNG como e “transition fuel”. Y esaki combina 
cu e energia alternativo manera energia solar y di biento, lo 
suminstra WEB tur e energia cu e mester, rumbo introduccion 
di Hidrogeno cu ta e meta final. 


Nos ta transformando nos Pais, haciendo Aruba un isla mas 
limpi, pa nos mes y nos futuro generacionnan stabilisando 
tarifanan di awa y coriente pa henter comunidad cumprando e 
gas for di EAGLE LNG. 


E proyecto aki ta trece nos mas cerca tambe di un posibel 


reactivacion di nos Refineria cu tambe mester wordo opera riba 
energia limpi y alternativo, cu tecnologia moderno protehiendo 
nos medio ambiente a base di gas. 


E acuerdo aki cu EAGLE LNG, ta crea un industria adicional pa 
Pais Aruba esta di por bay haci 'bunkering' pues almacenimento 
di gas aki na Aruba convirtiendo Aruba como e puerto unda 
p.e. Cruseronan por abastace nan necesidadnan. Aruba por 
bira e ‘tankstation’ den Caribe pa suministro di gas. 


E cantidad di cuponan di trabou cu e lo genera cu construccion 
di e planta lo ta alrededor di 200. Nos lo tin e EAGLE LNG 
desk na DPL disponibel pa intermedia pa nos hendenan local 
y nos contratistanan local bin na remarca prome. E lo no ta 
manera den pasado cu ta un compania so ta haya tur trabou 
na refineria. NO! 

Tur lo haya un fair chance aki na Aruba pa nos haya e spin off 
economico cu nos Pais mester di dje. 


Minister Glenbert Croes: “E ta un proyecto sumamente 
importante pa un Aruba cu ta stima su medio ambiente, cu lo 
produci energia a base di energia limpi.” 








ТОРІ 


DEPARTAMENTO DI PROGRESO LABORAL. 





Hunto Creando Progreso Laboral 
Administratief Medewerker Koelmonteur Helper Siman # 48 
Aluminium Fabricator Machine Operator 
Bar Assistant Medewerkster Borduur en Ontwerp 
Bodyman Merchandiser 
Bouwkundig Ingenieur Metselaar 
Busser Meubelmaker 
Cashier Productie Assistant 
Civil Engineer Production Manager Brew House 
Cleaner Produktie Medewerker 
Cook Restaurant Manager 
Cook Helper Retail Trade Manager 
Dishwasher Room Attendant 
F&B Revenue Optimization Manager Senior Associate (Accountant) 
Gardener Senior Assurance 
Glas Blazer Senior Audit Manager 
Glas Snijder Silver Specialist SRO y% al 
Guest Service Representative Slager Solia . 
Helper Constructie Specialist Products Cosmetics 
Houseman Stoffeerder 
Installateur Supervisor 
Kapper Tax Manager ө 
Kitchen Attendant Tire Changer | 
Kitchen Helper Uitwonend Huishoudelijk Personeel 
Waiter d pl ам 
Bo ta interesa ра solicito, GRENNARD 
Corda indica vacatura di bo interes y DPL lo tuma contacto cu bo persona!, 


STA DI VACATURA 

Departamento di Salud Publico: 


UPDATE 8 DI DECEMBER 2021 


Segun resumen di awe 18 persona a recupera y un total di di 19 caso pa dia y un averahe di ‘positivity rate' semanal di 
21 caso nobo di COVID-19 a keda registra di cual 2 ta no- 13% pa dia. 

residente. E cifranan aki ta representa un ‘Positivity rate’ bou 

di nos residentenan di 10%. E cantidad di casonan activo di Actualmente na Aruba tin 5 persona interna debi na COVID 
COVID-19 pa awe ta 181 y cantidad di fayecidonan relaciona di cual den ICU tin 3 persona y riba piso general tin 2. Na 
cu COVID-19 a aumenta па 176. Forsa na famia di e fayecido. Colombia tin actualmente 9 persona den ICU у 3 riba piso 
Datosta ilustra casonan nobo di COVID cu un average semanal general. 










RESIDENTE NO-RESIDENTE 











Casonan Nobo 21 19 2 
Activo 181 148 33 
16136 14555 1581 
Positivo 16505 14887 1618 
| Marto | 176 172 4 
Vaina 83861 а - 





O 


E ма | моде 


Limita comemento di ‘junk food” 


Come menos junk food! Limita mas tanto cu ta posibel tur tipo 
di buscuchi, mangel, cos dushi, batata hasa, chips, refresco, 
juicenan artificial y bebidanan си hopi sucu. E productonan aki 
ta incentiva hiperactividad den e muchanan, ta debilita organis- 
mo di tur edad y ta relaciona cu aumento di peso. Pa combati 
COVID-19 bo mester mantene bo salud y vacuna, ya cu ta com- 
proba cu e vacuna tin un efectividad halto pa proteha bo y evita 
transmision. Ban uza tur e hermentnan cu nos tin pa caba cu e 
virus aki na nos isla! 





Mantene 1.5M Laba man Uza tapa boca 
minimo di distancia frecuentemente < piden di tur lugar. 

